Desnié
Desnié ass eng Uertschaft an der belscher Gemeng Theux an der Provënz Léck a Wallounien.

Bis zur belscher Gemengereform vun 1977 huet Desnié zur fréierer Gemeng La Reid gehéiert.

D'Uertschaft besteet aus den zwéin Deeler Basse-Desnié an Haute-Desnié. Duerch d'Uertschaft leeft de Ruisseau de Desnié eng Niewebaach vun der Eau Rouge.

Kuckeswäertes
Den Tram, e Gebaierkomplex an enger Rei, deen aus der Kierch, dem Paschtoueschhaus an der fréierer Schoul besteet.
De Kierfecht mat en ettleche Caveauen a monumentale Griewer, leider vill a schlechtem Zoustand, 5 Commonwealthgriewer vu britteschen Zaldoten déi do am Éischte Weltkrich zu Fagne Marron ëm d'Liewe koumen, an de Pavillon Trasenster deen de Gustave Trasenster, e Schmelzenhär vun der Ougrée-Marihaye, do als Kopie vum Pavillon vun der Kinnigin Jeanne deen zu Baux-de-Provence steet, opriichte gelooss huet.
 Eng kleng Muttergotteskapell vun 1946 als Merci, well d'Duerf vun der Ardennenoffensiv verschount bliwwe war.
 Den Îlot des Arbres mat dem Kräiz an der Mëtt

Biller

Theux
Uertschaften an der Provënz Léck